**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2009 m. spalio 29 d. SPRENDIMO NR. T2-279 „DĖL KLAIPĖDOS MIESTO SANITARIJOS IR HIGIENOS TAISYKLIŲ PATVIRTINIMO“ PAKEITIMO IR KLAIPĖDOS MIESTO SAVIVALDYBĖS TARYBOS 2011 m. rugsėjo 23 d. SPRENDIMO NR. T2-301 „DĖL DRAUDIMO NEPILNAMEČIAMS RŪKYTI KLAIPĖDOS MIESTO SAVIVALDYBĖS VIEŠOSE VIETOSE“ Pripažinimo netekusiu galios**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, 55-1049; 2008, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86-4525; 2011, Nr. 52-2504; 2012, Nr. 136-6958) 16 straipsnio 2 dalies 36 punktu ir 18 straipsnio 1 dalimi, Lietuvos Respublikos tabako kontrolės įstatymo (Žin., 1996, Nr. 11-281; 2003, Nr. 117-5317) 19 straipsnio 3 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto sanitarijos ir higienos taisyklių, patvirtintų Klaipėdos miesto savivaldybės tarybos 2009 m. spalio 29 d. sprendimu Nr. T2-379 „Dėl Klaipėdos miesto sanitarijos ir higienos taisyklių patvirtinimo“, 18 punktą ir jį išdėstyti taip:

„18. Draudžiama rūkyti dviračių takuose, vaikų žaidimo aikštelėse, Poilsio ir Skulptūrų parkuose, visuose jūros paplūdimiuose, Smiltynės miške ir link jūros vedančiuose praėjimuose bei takuose, išskyrus specialiai tam įrengtose rūkymo vietose ir zonose“.

2. Pripažinti netekusiu galios Klaipėdos miesto savivaldybės tarybos 2011 m. rugsėjo 23 d. sprendimą Nr. T2-301 „Dėl draudimo nepilnamečiams rūkyti Klaipėdos miesto savivaldybės viešose vietose“.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Nina Gendvilienė, tel. 39 60 73

2012-01-04